IZVJEŠĆE KOMISIJE EUROPSKOM PARLAMENTU I VIJEĆU o primijeni ovlasti za donošenje delegiranih akata dodjeljenoj Komisiji u skladu s Direktivom 2003/71/EZ Europskog parlamenta i Vijeća od 4. studenoga 2003. o prospektu koji je potrebno objaviti prilikom javne ponude vrijednosnih papira ili prilikom uvrštavanja u trgovanje te o izmjeni Direktive 2001/34/EZ /* COM/2015/0149 final */





1. Uvod Direktivom o prospektu[1] donesenom u studenome 2003. utvrđuju se zajednička pravila o prospektu koji je potrebno objaviti u svrhu javne ponude prenosivih vrijednosnih papira ili njihova uvrštenja za trgovanje na uređenom tržištu EU-a. Nakon postupka preispitivanja, Direktiva o prospektu izmijenjena je u studenome 2010. Direktivom 2010/73/EU (dalje u tekstu: Direktiva o prospektu II) koja se primjenjuje od srpnja 2012. Zadnji je put izmijenjena Direktivom 2014/51/EU (dalje u tekstu: Direktiva Omnibus II). Direktiva o prospektu II u svojem članku 4. obuhvaća klauzulu o preispitivanju kojom se od Komisije traži da do 1. siječnja 2016. ocijeni primjenu Direktive o prospektu kako je izmijenjena Direktivom o prospektu II. Izvješće je potrebno podnijeti Europskom parlamentu i Vijeću, popraćeno, ako je potrebno, prijedlozima za izmjenu Direktive o prospektu. 2. Pravna osnova Izvješće je predviđeno člankom 24.a Direktive o prospektu. Na temelju te odredbe ovlasti za donošenje delegiranih akata iz članka 1. stavka 4., članka 2. stavka 4., članka 3. stavka 4., članka 4. stavka 1. petog podstavka, članka 5. stavka 5., članka 7. stavka 1., članka 8. stavka 4., članka 11. stavka 3., članka 13. stavka 7., članka 14. stavka 8., članka 15. stavka 7. i članka 20. stavka 3. prvog podstavka Direktive o prospektu dodjeljuju se Komisiji tijekom razdoblja od četiri godine od 31. prosinca 2010. Komisija sastavlja izvješće o delegiranim ovlastima najkasnije 6 mjeseci prije isteka četverogodišnjeg razdoblja. Delegiranje ovlasti automatski se produžuje tijekom razdoblja istog trajanja, ako ga Europski parlament ili Vijeće ne opozovu u skladu s člankom 24.b Direktive o prospektu. 3. Izvršavanje ovlasti Članak 1. stavak 4. Direktive o prospektu Dosada Komisija nije provela prilagodbu ograničenja iz članka 1. stavka 4. Direktive o prospektu. Ograničenja će se ocijeniti do 1. siječnja 2016. tijekom preispitivanja utvrđenog člankom 4. Direktive o prospektu II. Članak 2. stavak 4. Direktive o prospektu Dosada Komisija nije provela prilagodbu definicija i pragova iz članka 2. stavka 4. Direktive o prospektu. Definicije i pragovi ocijenit će se do 1. siječnja 2016. tijekom preispitivanja utvrđenog člankom 4. Direktive o prospektu II. Članak 3. stavak 4. Direktive o prospektu Dosada Komisija nije provela prilagodbu pragova iz članka 3. stavka 4. Direktive o prospektu. Pragovi će se ocijeniti do 1. siječnja 2016. tijekom preispitivanja utvrđenog člankom 4. Direktive o prospektu II. Članak 4. stavak 1. peti podstavak Direktive o prospektu Dosada nisu podneseni zahtjevi za određivanje kriterija za ocjenu istovjetnosti pravnih okvira trećih zemalja. Nadalje, ocjena istovjetnosti može se provesti izravno, odnosno bez određivanja ili dodavanja dodatnih kriterija, uzimajući u obzir odgovarajuće odredbe Direktive o tržištima financijskih instrumenata 2004/39/EZ, Direktive o transparentnosti 2004/109/EZ i Direktive o zlouporabi tržišta 2003/6/EZ te opće kriterije utvrđene u članku 4. stavku 1. točki (e) Direktive o prospektu. Sve odredbe o istovjetnosti u pogledu trećih zemalja ocijenit će se do 1. siječnja 2016. tijekom preispitivanja utvrđenog člankom 4. Direktive o prospektu II. Članak 5. stavak 5. i članak 7. stavak 1. Direktive o prospektu Ovlasti iz navedenih članaka primijenjene su pri donošenju sljedećih delegiranih uredbi Komisije: - Delegirana uredba Komisije (EU) br. 486/2012 od 30. ožujka 2012. o izmjeni Uredbe (EZ) br. 809/2004 u pogledu oblika i sadržaja prospekta, osnovnog prospekta, sažetka i konačnih uvjeta te u pogledu zahtjeva za objavljivanje; - Delegirana uredba Komisije (EU) br. 862/2012 od 4. lipnja 2012. o izmjeni Uredbe (EZ) br. 809/2004 u pogledu informacija o suglasnosti za korištenje prospekta, informacija o temeljnim indeksima i zahtjeva za izvješćem koje sastavljaju neovisni računovođe ili revizori; - Delegirana uredba Komisije (EU) br. 759/2013 оd 30. travnja 2013. o izmjeni Uredbe (EZ) br. 809/2004 u pogledu zahtjeva za objavljivanje za konvertibilne i zamjenjive dužničke vrijednosne papire. Članak 8. stavak 4. Direktive o prospektu Ovlast iz navedenog članka nije primijenjena zato što se nakon rasprava s Europskim nadzornim tijelom za vrijednosne papire i tržišta kapitala (ESMA) i nacionalnim nadležnim tijelima nije zaključilo da je potrebno podrobnije definirati izostavljanje informacija iz prospekta. Članak 11. stavak 3. Direktive o prospektu Direktivom Omnibus II izmijenjena je ovlast iz Direktive o prospektu kako bi se uzela u obzir uspostava ESMA-e u okviru Europskog sustava financijskog nadzora (ESFS). Prije donošenja Direktive Omnibus II Komisija je imala ovlast donošenja delegiranih akata. Donošenjem Direktive Omnibus II ta je ovlast izmijenjena kako bi se ESMA-i dodijelila ovlast izrade nacrtâ regulatornih tehničkih standarda radi definiranja informacija koje je potrebno uključiti upućivanjem. ESMA do 1. srpnja 2015. Komisiji mora podnijeti navedene nacrte regulatornih tehničkih standarda, a Komisija u skladu s člancima 10. i 14. Uredbe (EU) br. 1095/2010 ima ovlast donijeti te regulatorne tehničke standarde. ESMA je provela javno savjetovanje o nacrtima regulatornih tehničkih standarda koje je završeno 19. prosinca 2014. Članak 13. stavak 7. Direktive o prospektu Direktivom Omnibus II izmijenjena je ovlast iz Direktive o prospektu. Izmjenom se ESMA-i dodjeljuje ovlast izrade nacrta regulatornih tehničkih standarda radi određivanja postupaka odobrenja prospekta i uvjeta u skladu s kojima se vremenski rokovi mogu prilagoditi. ESMA do 1. srpnja 2015. Komisiji mora podnijeti na donošenje navedene nacrte regulatornih tehničkih standarda. ESMA je provela javno savjetovanje o nacrtima regulatornih tehničkih standarda koje je završeno 19. prosinca 2014. Članak 14. stavak 8. Direktive o prospektu Direktivom Omnibus II izmijenjena je ovlast iz Direktive o prospektu. Izmjenom se ESMA-i dodjeljuje ovlast izrade nacrta regulatornih tehničkih standarda radi određivanja odredbi koje se odnose na objavljivanje prospekta u članku 14. stavcima 1. do 4. ESMA do 1. srpnja 2015. Komisiji mora podnijeti na donošenje navedene nacrte regulatornih tehničkih standarda. ESMA je provela javno savjetovanje o nacrtima regulatornih tehničkih standarda koje je završeno 19. prosinca 2014. Članak 15. stavak 7. Direktive o prospektu Direktivom Omnibus II izmijenjena je ovlast iz Direktive o prospektu. Izmjenom se ESMA-i dodjeljuje ovlast izrade nacrta regulatornih tehničkih standarda radi određivanja odredbi koje se odnose na distribuciju oglasa kojima se najavljuje namjera ponude vrijednosnih papira javnosti ili njihovo uvrštenje za trgovanje na uređenom tržištu, posebno prije nego što je prospekt postao dostupan javnosti ili prije otvaranja upisa, i određivanja odredbi utvrđenih u članku 15. stavku 4. ESMA do 1. srpnja 2015. Komisiji mora podnijeti na donošenje navedene nacrte regulatornih tehničkih standarda. ESMA je provela javno savjetovanje o nacrtima regulatornih tehničkih standarda koje je završeno 19. prosinca 2014. Članak 20. stavak 3. prvi podstavak Direktive o prospektu Dosada Komisija nije primijenila ovlast donošenja delegiranih akata kojima se uspostavljaju opći kriteriji istovjetnosti za prospekte trećih zemalja. U međuvremenu je ESMA razvila neobvezujući „okvir za prospekte trećih zemalja prema članku 20. Direktive o prospektu” (vidi izjavu za javnost ESMA/2011/36). Pitanje općih kriterija istovjetnosti za prospekte trećih zemalja ocijenit će se do 1. siječnja 2016. tijekom preispitivanja utvrđenog člankom 4. Direktive o prospektu II. 4. Zaključak Komisija je izvršila neke od svojih delegiranih ovlasti. Ovlasti iz članka 11. stavka 3., članka 13. stavka 7., članka 14. stavka 8. i članka 15. stavka 7. Direktive o prospektu izmijenjene su Direktivom Omnibus II te ESMA trenutačno radi na izradi nacrta odgovarajućih regulatornih tehničkih standarda koje će Komisija donijeti u skladu s člancima 10. i 14. Uredbe (EU) br. 1095/2010. Iako Komisija smatra da je delegiranje ovlasti u njenu korist bilo ključno za daljnji razvoj jedinstvenog pravilnika, a time i za uspostavu usklađenih pravila visoke kvalitete, neke od tih ovlasti Komisija još nije primijenila. Predmetne odredbe bit će uključene i u preispitivanje Direktive o prospektu utvrđeno člankom 4. Direktive o prospektu II, koje će se provesti do 1. siječnja 2016. Komisija smatra da Europski parlament i Vijeće ne bi trebali opozvati navedeno delegiranje ovlasti u skladu s člankom 24.b Direktive o prospektu jer će u svjetlu kretanja na financijskim tržištima Komisija u budućnosti možda morati primijeniti te ovlasti za donošenje određenih delegiranih akata. Komisija poziva Europski parlament i Vijeće da prime ovo izvješće na znanje. [1] Direktiva 2003/71/EZ Europskog parlamenta i Vijeća od 4. studenoga 2003. o prospektu koji je potrebno objaviti prilikom javne ponude vrijednosnih papira ili prilikom uvrštavanja u trgovanje te o izmjeni Direktive 2001/34/EZ.